CELEX: C2006/281/31
Language: hu
Date: 2006-11-18 00:00:00
Title: C-347/06. sz. ügy: A Tribunale Amminsitrativo Regionale di Brescia (Olaszország) által 2006. augusztus 17-én benyújtott előzetes döntéshozatal iránti kérelem – ASM Brescia Spa kontra Comune di Rodengo Saiano

18.11.2006   
            
            
               HU
            
            
               Az Európai Unió Hivatalos Lapja
            
            
               C 281/19
            
         A Tribunale Amminsitrativo Regionale di Brescia (Olaszország) által 2006. augusztus 17-én benyújtott előzetes döntéshozatal iránti kérelem – ASM Brescia Spa kontra Comune di Rodengo Saiano
   (C-347/06. sz. ügy)
   (2006/C 281/31)
   Az eljárás nyelve: olasz
   A kérdést előterjesztő bíróság
   Tribunale Amminsitrativo Regionale di Brescia (Olaszország).
   Az alapeljárás felei
   
      Felperes: ASM Brescia Spa.
   
      Alperes: Comune di Rodengo Saiano.
   Az előzetes döntéshozatalra előterjesztett kérdések
   
               1)
            
            
               Ellentétes-e az EK-Szerződés 43., 49., cikkével és 86. cikke (1) bekezdésével, valamint az egyenlő bánásmód és az átláthatóság elveivel, valamint a hátrányos megkülönböztetés tilalmával a jelenlegi, eredetileg közbeszerzési eljárás nélkül odaítélt földgázszolgáltatási koncessziók 2007. december 31-ig történő automatikus és általános jellegű meghosszabbítása?
            
         
               2)
            
            
               Ellentétes-e az EK-Szerződés 43., 49., cikkével és 86. cikke (1) bekezdésével, valamint az egyenlő bánásmód és az átláthatóság elveivel, valamint a hátrányos megkülönböztetés tilalmával a jelenlegi, eredetileg közbeszerzési eljárás nélkül odaítélt földgázszolgáltatási koncessziók 2009. december 31-ig történő további automatikus meghosszabbítása, amennyiben:
               
                           a)
                        
                        
                           az engedményes egyesült egy másik társasággal, ami lehetővé teszi számára, hogy kétszer annyi felhasználóval rendelkezzen, mint eredetileg a nagyobb társaság;
                        
                     
                           b)
                        
                        
                           az engedményes elérte a 100 000 ügyfelet meghaladó végfelhasználói számot, illetve az évi 100 millió köbméter szolgáltatott gázmennyiséget, vagy legalább a megye teljes területén nyújt szolgáltatást;
                        
                     
                           c)
                        
                        
                           az engedményes társasági tőkéjének legalább 40 %-a magánbefektetőkhöz került;
                        
                     
         
               3)
            
            
               Ellentétes-e a 2003. június 26-i 2003/55/EK irányelv (1) (4), (8), (10) és (18) preambulumbekezdésével, ugyanezen irányelv 23. cikkének (1) bekezdésével, az EK-Szerződés 10. cikkével, valamint az ésszerűség és arányosság elvével a földgázsszolgáltatás jelenlegi koncesszióinak meghosszabbítása az 1. és a 2. kérdésben szereplő esetekben, különös tekintettel:
               
                           a)
                        
                        
                           az államok azon kötelezettségére, hogy 2007. július 1-jéig teljesítik a földgázpiac liberalizációjának célkitűzését;
                        
                     
                           b)
                        
                        
                           arra, hogy az államok nem fogadhatnak el és nem tarthatnak hatályban a földgázpiac liberalizációjával ellentétes nemzeti jogszabályokat;
                        
                     
                           c)
                        
                        
                           az államok azon kötelezettségére, hogy az átmeneti időszak tartamát ésszerűen és objektív igényeknek megfelelően határozzák meg?
                        
                     
         
      (1)  HL L 176., 57. o.